போர்டிங் பள்ளியிலும் சஞ்சய்க்கு ஏமாற்றம்தான் கிடைத்தது. உடனிருந்த மாணவர்கள் அவரிடம் நட்புடன் பழகவில்லை. ராஜ்கபூர்- நர்கீஸ் உறவைப் பற்றி தங்களது பெற்றோர் மூலம் அறிந்த தகவல்களை வைத்து கேலி செய்தனர். அந்த குரூரமான விமர்சனங்களை சஞ்சயால் தாங்க முடியவில்லை. போதைப்பொருள் உட்கொள்ளத் தொடங்கினார். சஞ்சய் போதை பழக்கத்திற்கு அடிமையானது சுனில்தத்- நர்கீஸ் தம்பதியரை அதிர்ச்சிக்குள்ளாக்கியது. பள்ளிக்கூடத்திலிருந்து வீட்டிற்கு அழைத்து வந்தனர்.